****

ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน 2๕67

เรื่อง การแต่งตั้งคณะกรรมการจัดการสิ่งปฏิกูลและมูลฝอยขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด (ตามบัญชีแนบท้าย)

อ้างถึง หนังสือกระทรวงมหาดไทย ด่วนที่สุด ที่ มท 0820.2/ว 2159 ลงวันที่ 28 กุมภาพันธ์ 2567

สิ่งที่ส่งมาด้วย 1. ตัวอย่างคำสั่งแต่งตั้งคณะกรรมการจัดการสิ่งปฏิกูลและมูลฝอย

 ขององค์กรปกครองส่วนท้องถิ่น จำนวน 1 ชุด

 2. แบบรายงานผลการดำเนินการแต่งตั้งคณะกรรมการฯ จำนวน 1 ชุด

ตามที่ กระทรวงมหาดไทย โดยกรมส่งเสริมการปกครองท้องถิ่นได้แจ้งแผนปฏิบัติการจัดการ
ขยะมูลฝอยชุมชน “จังหวัดสะอาด” ประจำปี พ.ศ. 2567 และขอให้จังหวัดดำเนินการขับเคลื่อนแผนปฏิบัติการดังกล่าว โดยจัดทำเป็นแผนปฏิบัติการฯ ระดับจังหวัด และขับเคลื่อนการดำเนินงานในทุกระดับ เพื่อให้เป็นไปตามเป้าหมายของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เนื่องจากแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ได้กำหนดตัวชี้วัดเป้าประสงค์ ด้านที่ 4 การบริหารจัดการ ข้อ 4
องค์กรปกครองส่วนท้องถิ่นทุกแห่งมีการแต่งตั้งคณะกรรมการจัดการสิ่งปฏิกูลและมูลฝอยขององค์กรปกครอง
ส่วนท้องถิ่น เป้าหมายร้อยละ 100 เพื่อให้การขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด”
เป็นไปอย่างมีประสิทธิภาพ มีผู้รับผิดชอบในการดำเนินการและร่วมคิดร่วมทำในรูปแบบของคณะกรรมการ
โดยประกอบด้วย ผู้บริหารขององค์กรปกครองส่วนท้องถิ่น ผู้อำนวยการกอง/ฝ่าย ต่าง ๆ ที่เกี่ยวข้อง รวมไปถึงประธานกลุ่มชุมชน เครือข่ายอาสาสมัครต่าง ๆ ที่เกี่ยวข้อง ในการขับเคลื่อนการบริหารจัดการขยะมูลฝอยชุมชน
ให้เกิดเป็นรูปธรรม ดังนั้น เพื่อให้การขับเคลื่อนการดำเนินการดังกล่าวเป็นไปอย่างมีประสิทธิภาพ จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการตามแนวทาง ดังนี้

 1. ดำเนินการแต่งตั้งคณะกรรมการจัดการสิ่งปฏิกูลและมูลฝอยขององค์กรปกครอง
ส่วนท้องถิ่น โดยพิจารณาองค์ประกอบของคณะกรรมการฯ ให้ครอบคลุมถึงผู้ที่มีส่วนเกี่ยวข้องของแต่ละภาคส่วน
ในการขับเคลื่อนการบริหารจัดการขยะมูลฝอยชุมชนให้เกิดเป็นรูปธรรมในพื้นที่ และกำหนดให้อำนาจหน้าที่ของคณะกรรมการฯ สอดคล้องกับแนวทางและกรอบการดำเนินงานตามแผนปฏิบัติการจัดการขยะมูลฝอยชุมชน “จังหวัดสะอาด” ของจังหวัดนั้น ๆ รวมทั้งนโยบายด้านสิ่งแวดล้อมของกระทรวงมหาดไทย โดยขอให้ดำเนินการให้แล้วเสร็จ ภายในวันที่ 24 พฤษภาคม 2567 ทั้งนี้ กรมส่งเสริมการปกครองท้องถิ่นได้จัดทำร่างตัวอย่างคำสั่งแต่งตั้งคณะกรรมการฯ ขึ้น เพื่อเป็นแนวทางการดำเนินงานให้กับองค์กรปกครองส่วนท้องถิ่น
โดยองค์กรปกครองส่วนท้องถิ่นสามารถปรับเปลี่ยนองค์ประกอบของคณะกรรมการฯ และอำนาจหน้าที่
ของคณะกรรมการฯ ได้ ตามความเหมาะสมกับบริบทของพื้นที่

/2. หากองค์กร...

-2-

 2. หากองค์กรปกครองส่วนท้องถิ่นใดมีการแต่งตั้งคณะกรรมการฯ หรือคณะทำงาน
ที่มีอำนาจหน้าที่เกี่ยวข้องกับการจัดการสิ่งแวดล้อมอยู่ก่อนแล้ว ขอให้ทบทวนชื่อคณะกรรมการฯ องค์ประกอบของคณะกรรมการฯ และอำนาจหน้าที่ให้สอดคล้องและเป็นไปตามแนวทางในการขับเคลื่อน
การดำเนินงานตามแผนปฏิบัติการจัดการขยะมูลฝอยชุมชน “จังหวัดสะอาด”

 3. ให้องค์กรปกครองส่วนท้องถิ่นจัดให้มีการประชุมคณะกรรมการจัดการสิ่งปฏิกูลและมูลฝอย
ขององค์กรปกครองส่วนท้องถิ่น อย่างน้อยไตรมาสละ 1 ครั้ง เพื่อกำหนดแนวทางการดำเนินงานและติดตามผลการดำเนินงานตามแผนปฏิบัติการจัดการขยะมูลฝอยชุมชน “จังหวัดสะอาด” ระดับองค์กรปกครองส่วนท้องถิ่น

 4. ให้จังหวัดรวบรวมผลการดำเนินการตามข้อ 1 ให้กรมส่งเสริมการปกครองท้องถิ่นทราบ
ผ่านระบบรายงานออนไลน์ Google Forms ภายในวันที่ 29 พฤษภาคม 2567

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. .......................................................

ผอ.กสว. ...................................................

ผอ.กง.สว. ................................................

ภูมิ หน.กง.สว. .........................................

จริดา นวผ.ชก. ……………………………………

กลุ่มงานสิ่งแวดล้อม

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวจริดา จิตราวัฒน์ โทร. 083-982-6969

**QR Code**

**ตามหนังสือกรมส่งเสริมการปกครองท้องถิ่น ที่ มท 0820.2/ว..................ลงวันที่.............เมษายน 2567**

